पंचायत को संबोधित करते हुए बीकेडी के जिलाध्यक्ष रामदत्त मिश्रा ने कहा कि प्रशासन पूरी तरह से किसान विरोधी मानसिकता से ग्रसित है। यही कारण है कि गेहूं क्रय केंद्रों पर किसानों का गेहूं डंप पड़ा है और बिचौलियों का गेहूं खरीदा जा रहा है। इतना नहीं जिन किसानों का गेहूं खरीदा गया है, उन्हें भुगतान के लिए चक्कर लगाना पड़ रहा है। उन्होंने कहा कि किसानों को सिंचाई के लिए पर्याप्त बिजली न मिलने के कारण धान की नर्सरी सूख रही है।